Svein Børge Hoftun

Svein Børge Hoftun (født 20. august 1966 i Sauda) er en norsk ungdomsbokforfatter, bosatt på Nesøya.

Han debuterte i 1996, da han utga Plasket, en bok om førsteklassingen Sjur. Samme Sjur - nå som tenåring - møter leserne i hans neste bok, ungdomsromanen I drift fra 2003.

Hoftun utdannet seg til cand.mag. ved Universitetet i Oslo og Universitetet i Bergen i årene 1990 til 1995. I 2005 tok han master of management ved BI. Fra 2007 til 2011 studerte han til gestaltterapeut ved Norsk Gestaltinstitutt. 

Hoftun var journalist i lokalavisen Ryfylke i 1986 og igjen i årene 1990 - 1991. Han begynte senere i Oslo kommune.Forfatteromtale på Samlagets nettsider  (Besøkt 13. desember 2015) Hoftun har vært fritidsklubbleder, driftsleder, seksjonsleder, enhetsleder og seniorkonsulent, - før han ble avdelingsdirektør i Utviklings- og kompetanseetaten.

 Bibliografi 
 Plasket, roman (1996)
 I drift, ungdomsbok, Samlaget (2003)
 Full pott i hjerter, ungdomsbok, Samlaget (2009)

 Referanser 

 Kilder 
 «Svein Børge Hoftun» i Forfatterkatalogen på Forfattersentrums nettsider 
 «Svein Børge Hoftun» på allkunne.no

Kategori:Norske forfattere
Kategori:Fødsler i 1966